Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 41

1. A) A szakma gyakorlása során előforduló legfontosabb szakmai feladatcsoportok, feladatok 1.1. Közreműködés pénz- és hitelgazdálkodási folyamatok előkészítésében, megszervezésében — A pénz- és hitelgazdálkodási feladatokat számba veszi. — A gazdálkodás folyamata, rendszere meghatározásában részt vesz. — A pénzforgalom, az elszámolás rendjének kialakításában, szabályozása kialakításában közreműködik. — Belső, kapcsolódó szabályzatok készítésében részt vesz. — Belső szabályzatok ellenőrzésében, karbantartásában, szükség esetén módosításában közreműködik. 1.2. Részvétel pénzügyi terv összeállításában — A pénzügyi feladatokat és lehetőségeket számba veszi. — A tervezési irányelvek összeállításához adatokat szolgáltat. — A tervkoncepció elkészítéséhez adatokat szolgáltat. — Részletes tervek készítésében, operatív likviditási tervek összeállításában részt vesz. — Pénzügyi terv teljesülésének elemzésében részt vesz. — A tervtől való eltérések elemzése alapján javaslatot tesz intézkedésre. 1.3. Közreműködés pénzügyi döntések előkészítésében — Fejlesztések, befektetések gazdasági számításait elkészíti. — Folyamatos működéssel kapcsolatosan likviditási számításokat készít. — Fizetőképességi elemzéseket állít össze a vevőkről. — Hitelfelvételeket előkészít, hitelkérelem összeállításában részt vesz. 1.4. Közreműködés pénzügyi nyilvántartások szervezésében, elemzésében — Ellenőrzi a forint és valuta pénztárvezetést. — Számlázást, számlalikvidációt végez. — Pénzügyi bevétel—kiadás nyilvántartáshoz kapcsolódó analitikus nyilvántartást szervez, illetve végez. — Adó-, illeték-, vám folyószámla-nyilvántartást megszervez és kezel. — Hitel- és kölcsönnyilvántartásban és adatszolgáltatásban részt vesz, banki bizonylatfeldolgozást végez. — Befektetett pénzügyi eszközök nyilvántartásában részt vesz. — Beruházások, fejlesztések finanszírozásáról nyilvántartásokat vezet. — Pénzügyi és statisztikai nyilvántartásokat vezet. 1.5. Közreműködik speciális pénzügyi műveletek előkészítésében — Lízingszerződések pénzügyi előkészítésében, bonyolításában részt vesz. — Deviza- és valutaműveletek végzésében részt vesz. — Közreműködik a váltók kibocsátásában, forgatásában, leszámítolásában. 1.6. Gazdálkodási feladatok ellátása — Eszközgazdálkodási feladatok ellátásában részt vesz. — Bér- és létszámgazdálkodási feladatok ellátásában részt vesz. 1998/66. szám — Szakterületéhez kapcsolódó számviteli feladatok ellátásában részt vesz. — Adó-, járulék- és illetékbefizetési kötelezettségekkel kapcsolatos feladatokat végez. 1.7. Információt gyűjt, nyilvántart, szolgáltat — Kapcsolatot tart vevőkkel, szállítókkal, reklamációkat, folyószámla egyeztetéseket végez. — Kapcsolatokat tart pénzintézetekkel, bankokkal, biztosító intézetekkel. — Adó-, járulék és vám folyószámla egyeztetést végez. — Kapcsolatot tart társegységekkel. — Vezetés részére pénzügyi információkat szolgáltat. B) A szakma gyakorlása során előforduló általános feladatcsoportok, feladatok 1.8. Jogszabályok alkalmazása — Hatályos, érvényes, irányadó jogszabályokat alkalmaz. — Az adott feladat és a vonatkozó jogszabályi rendelkezések között összefüggést keres. — Szakmai útmutatókat, szakirodalmat használ. 1.9. Iratkezelési feladatok irányítása — Iratbetekintésre vonatkozó jogszabályokat és belső szabályzatokat betartja és betartatja. — Másolatok kiadását intézi. — Jegyzőkönyvek és feljegyzések készítéséről gondoskodik szakterületéhez kapcsolódóan. 1.10. Munkafolyamat szervezése — A rábízott feladatokhoz szükséges személyi és tárgyi feltételeket felméri és jelzi. — Feladatait számba veszi. — Összetett feladatoknál feladatmegoldási javaslatokat készít. 1.11. Önálló feladatmegoldás — Hatáskörébe tartozó feladatokat önállóan végez. — Jogszabályi keretek között optimális feladatmegoldást keres. — Intézkedést kezdeményez. — Belső koordinációban közreműködik. 1.12. Kommunikációs feladatok ellátása — Szóban és írásban előterjeszt. — Társszervekkel, személyekkel kapcsolatot tart, épít. — Ügyfeleket jogszerűen, tárgyilagosan tájékoztat. — Konfliktushelyzetek megoldásában közreműködik. 1.13. Informatikai, irodatechnikai, AV eszközök alkalmazása — Számítógéppel szövegszerkesztési, táblázatkészítési, adatbázis-kezelési feladatokat ellát. — Helyi és távoli adatbázist használ, karbantart. — Telefont, telefaxot, fénymásolót, AV eszközöket használ.

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes